钦定古今图书集成/明伦汇编/闺媛典/第112卷 > 皇清十八 > 魏士睿妻翁氏
## 钦定古今图书集成/明伦汇编/闺媛典/第112卷 > 皇清十八 > 魏士睿妻翁氏

按《福建通志》：“翁氏，魏士睿妻，年二十六。康熙二十一年，睿客死，家人以其骸归。氏日夜悲痛，誓不欲生。越二十八日早，梳洗毕，诣灵前拜哭，随入卧内自缢死。”

===魏玉俊===

按《福建通志》：“魏玉俊，福清人，郭家仆妇也。夫病亡，郭数欲遣之，玉俊跪哭求止。康熙丙辰，兵变起，玉俊密采钩吻干之自佩。未几，兵至，遂嚼之而死。”